Die meeste Suid-Afrikaners ken die voortrekkermonument en die Uniegebou in Pretoria, maar wie sal nou ooit aan plekke soos die Sunnypark-winkelsentrum of die Groenkloof Virgin Active as historiese bakens dink?
In hierdie onklassifiseerbare 'filofiksie'-werk vertel Johann Rossouw die geskiedenis van sy generasie se Pretoriase Afrikaners. Dit is die verhaal van hoe politieke ontnugtering en 'n geprivatiseerde leefstyl geboorte geskenk het aan 'n nuwe kulturele tipe en die opvolger van die jappies van die 1980's - die gnossies.
Hoëvlaktegnologie, charismatiese kerke en winkelsentrums kom teen mekaar te staan in hierdie boek waarin daar ook gewys word hoe hulle dan later saamwerk namate die Pretoriase Afrikaners vir hulself 'n nuwe soort laer trek teen die buitewêreld.
Johann Rossouw het filosofie gestudeer aan die universiteite van Pretoria, Suid-Afrika en Lyon-3. Hoewel hy 'n gevestigde openbare kommentator en rubriekskrywer is - bekend vir 'Glasoog' in Beeld - is hierdie sy eerste literêre werk.
Rossouw woon in Pretoria en hy is die uitvoerende beampte van die Federasie van Afrikaanse Kultuurvereniginge (FAK), en redakteur van Die Vrye Afrikaan en die Afrikaanse uitgawe van Le Monde diplomatique.